Diari Oficial de la Generalitat Valenciana


Sumari del DOGV 8615, del 19-08-2019 (2019/6686)

Notificació de la sentència dictada en el procediment ordinari número 1010/2018.
--------------------------------------------------------------------------------

### Dades del document

Número de DOGV
:   8615

Data del DOGV
:   19-08-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/6686


Organisme emissor
:   Jutjat de Primera Instància Número 3 de Dénia

Tipus de document
:   Edicte

Notificació de la sentència dictada en el procediment ordinari número 1010/2018. [2019/6686]  
Marta Moreno Rodríguez, lletrada de l'Administració de justícia del Jutjat de Primera Instància número 3 de Dénia, faig saber que aquest jutjat ha dictat la sentencia número 190/2018, l'encapçalament i la dispositiva de la qual s'ha ordenat publicar adaptat a la Instrucció 6/12 de la Secretaria General de l'Administració de Justícia, relativa a la publicació d'edictes en diaris i butlletins oficials i la protecció de dades, així com al que es disposa en la Llei orgànica de protecció de dades 15/1999, de 13 de desembre, del tenor literal següent:  
  
«Demandant: DSSV, SARL.  
Procurador: Vicente Jaime Sempere Sirera.  
Lletrada: Sofía Vázquez Martínez.  
Demandat: Michael Allan Williams.  
Magistrat jutge que la dicta: Javier Alba Marín.  
Dictat a Dénia, el 28 de juny de 2019.  
Part dispositiva  
Estime íntegrament la demanda formulada pel procurador Vicente Miralles Morera, en nom i representació de l'entitat DSSV, SARL, contra Michael Allan Williams, i en conseqüència:  
Primer. Declare el venciment anticipat de la total obligació de pagament del contracte de préstec hipotecari subscrit entre les parts en data 15 de maig de 2012, davant el notari de Teulada, José Barrera Blázquez, amb número de protocol 490.  
Segon. Condemne la part demandada al pagament de 231.585,82 euros (amb el desglossament contingut en l'acta d'acreditació del saldo aportada com a document número quatre de la demanda), més els interessos legals d'aquesta quantitat des de la data d'1 de setembre de 2018.  
Tercer. Ordene, a l'efecte de realització del dret d'hipoteca constituït en l'escriptura de data 15 de maig de 2012, la venda en pública subhasta de l'immoble hipotecat (finca registral número 45.020 del Registre de la Propietat de Xàbia número 2), la qual cosa es verificarà en execució de sentència d'acord amb les regles que resulten del capítol IV del títol IV, llibre III, de la Llei d'enjudiciament civil (art. 681 i següents), de manera que el producte de la venda de l'immoble serà destinat al pagament del préstec garantit al pagament del qual és condemnat el prestatari en la present sentència, amb inclusió dels interessos reportats després de la interpel·lació judicial, amb la prelació derivada de la garantia hipotecària; i a l'efecte de la subhasta servirà de tipus o apreuament de l'immoble el tipus pactat per les parts en l'escriptura d'hipoteca.  
  
Quart. Condemne la part demandada al pagament de les costes causades en aquest judici.  
El text íntegre de la resolució es troba a la disposició de la part en l'oficina judicial.  
Mode d'impugnació. Mitjançant recurs d'apel·lació davant l'Audiència Provincial d'Alacant (art. 455 LEC). El recurs s'interposarà per mitjà d'escrit presentat en aquest jutjat en el termini de vint dies hàbils comptats des de l'endemà de la notificació, prèvia consignació del depòsit previst en l'article primer, apartat dènou, de la Llei orgànica 01/2009, de 3 de novembre.»  
  
Atés que la part demandada, Michael Allan Williams, es troba en parador ignorat, s'estén aquest edicte perquè servisca de notificació de forma deguda.  
  
Dénia, 1 de juliol de 2019.- La lletrada de l'Administració de justícia: Marta Moreno Rodríguez.